ભૂજ ખાતે ઓમ ફાઉન્ડેશન દ્વારા જીવનધારા પ્રોજેક્ટ અને આત્મહત્યા અટકાવવા ઝુંબેશ ચલાવતા ડૉ. દેવજ્યોતિ શર્મા કહે છે, “હાલ નાની ઉંમરથી જ વિદ્યાર્થીઓને ટેન્શનનો સામનો કરવો પડે છે. બોર્ડની પરીક્ષા વખતે આ ટેન્શન વધી જાય અને પોતાના અભ્યાસથી, પરીક્ષાની તૈયારીથી, વાલીઓની અપેક્ષાથી કે પોતાના અંગત પ્રશ્નોથી ઘેરાયેલો ટીનેજર તેમાંથી છૂટવા આપઘાતનો રસ્તો અપનાવે છે. બાળકને આ આખરી રસ્તો લેતા અટકાવવાનું કામ વાલીઓ અને શિક્ષકોનું હોય છે. આપઘાત કરવા વિચારતા વિદ્યાર્થીનાં અનેક લક્ષણો વાલીઓના ધ્યાનબહાર રહી જાય છે.